Vláda Slovenskej republiky od 8. júla 2010 do 4. apríla 2012

Vláda Slovenskej republiky od 8. júla 2010 do 4. apríla 2012, resp. vláda Ivety Radičovej bola vláda, ktorá vznikla po parlamentných voľbách uskutočnených 12. júna 2010. Vládu tvorilo 5 zástupcov Slovenskej demokratickej a kresťanskej únie – Demokratickej strany (SDKÚ-DS), štyria zástupcovia strany Sloboda a Solidarita (SaS), traja zástupcovia Kresťanskodemokratického hnutia (KDH) a traja zástupcovia strany MOST – HÍD. Viedla ju Iveta Radičová (SDKÚ-DS).

Počas tejto vlády spadla hodnota výnosu štátneho dlhopisu na zhruba polovičnú hodnotu.

Funkčné obdobie vlády skončilo predčasnými voľbami po tom, čo nezískala dôveru v spojenom hlasovaní 11. októbra 2011. Nasledovali tak predčasné parlamentné voľby, z ktorých vzišla druhá vláda Roberta Fica.

Išlo o prvú vládu samostatnej Slovenskej republiky, v ktorej nefigurovali bývali členovia Komunistickej strany Slovenska, slovenskej bunky Komunistickej strany Československa. Pre porovnanie, v predchádzajúcej prvej Ficovej vláde ich bolo 11, v nasledujúcej druhej Ficovej vláde 5.

 Činnosť vlády 

 Legitimita vlády od občanov SR a jej zloženie 
 koaličná strana počet hlasov vo voľbách % zisk počet mandátov v NR SR počet kresiel vo vláde predseda strany SDKÚ 390 042 15,42 % 28 5 Mikuláš Dzurinda(volebná líderka: Iveta Radičová) SaS 307 287 12,14 % 22 4 Richard Sulík KDH 215 755 8,52 % 15 3 Ján Figeľ MOST-HÍD 205 538 8,12 % 14 2 Béla Bugár koalícia spolu 1 118 622 44,2 % 79 14 spolu SR 2 529 385 100 % 150 –

 Odvolanie vlády 

Dňa 11. októbra 2011 Národná rada SR hlasovala o vládnom návrhu na vyslovenie súhlasu s Dodatkom k Rámcovej zmluve uzatvorenej medzi 17 štátmi eurozóny a Európskym finančným stabilizačným nástrojom, ktorého predmetom bolo zvýšenie záruk štátov v eurovale, operačnom nástroji na obranu finančnej stability v eurozóne. Premiérka hlasovanie o tomto návrhu spojila s hlasovaním o dôvere vláde kvôli „odmietavému postoju SaS k eurovalu, neochote prijať ústupky a dohodnúť sa so zvyškom koalície“.

Za euroval a zároveň za dôveru vláde hlasovalo zo 124 prítomných poslancov len 55 poslancov z poslaneckých klubov SDKÚ-DS, KDH a Most-Híd spolu s poslancami Martinom Feckom (členom klubu SaS), Františkom Šebejom (členom OKS a poslaneckého klubu Most-Híd) a Andrejom Ďurkovským (nezaradeným poslancom); 18 členovia poslaneckého klubu SaS, traja členovia zoskupenia Obyčajní ľudia združení okolo poslanca Igora Matoviča (okrem poslanca Martina Fecka) a traja členovia frakcie OKS začlenení do klubu Most-Híd (okrem Františka Šebeja) tvoriaci vládnu koalíciu sa hlasovania nezúčastnili, a tak vláda Ivety Radičovej nezískala súhlas nadpolovičnej väčšiny všetkých poslancov (t. j. aspoň 76), a teda ani dôveru Národnej rady SR, a po 15 mesiacoch svojho pôsobenia bola odvolaná.

 Zloženie vlády 
 Rezort Minister Strana Nástup do úradu Odchod z úradu Predsedníčka vlády Slovenská republiky Iveta Radičová SDKÚ-DS 8. júla 2010 4. apríla 2012 1. podpredseda vlády Minister dopravy, výstavby a regionálneho rozvoja Ján Figeľ KDH 8. júla 2010 4. apríla 2012 Podpredseda vlády pre ľudské práva a menšiny Rudolf Chmel MOST – HÍD 8. júla 2010 4. apríla 2012 Podpredseda vlády a minister práce, sociálnych vecí a rodiny Jozef Mihál SaS 8. júla 2010 4. apríla 2012 Podpredseda vlády a minister financií Ivan Mikloš SDKÚ-DS 8. júla 2010 4. apríla 2012 Minister hospodárstva Juraj Miškov SaS 8. júla 2010 4. apríla 2012 Minister poľnohospodárstva a rozvoja vidieka Zsolt Simon MOST – HÍD 8. júla 2010 4. apríla 2012 Minister vnútra Daniel Lipšic KDH 8. júla 2010 4. apríla 2012 Minister obrany Ľubomír Galko SaS 8. júla 2010 23. novembra 2011 Iveta Radičová (poverená riadením) SDKÚ-DS 28. novembra 2011 4. apríla 2012 Ministerka spravodlivosti Lucia Žitňanská SDKÚ-DS 8. júla 2010 4. apríla 2012 Minister zahraničných vecí Mikuláš Dzurinda SDKÚ-DS 8. júla 2010 4. apríla 2012 Minister školstva, vedy, výskumu a športu Eugen Jurzyca SDKÚ-DS 8. júla 2010 4. apríla 2012 Minister kultúry Daniel Krajcer SaS 8. júla 2010 4. apríla 2012 Minister zdravotníctva Ivan Uhliarik KDH 8. júla 2010 4. apríla 2012 Minister životného prostredia József Nagy MOST – HÍD 2. novembra 2010 4. apríla 2012

 Referencie 

 Pozri aj 
 Voľby do Národnej rady Slovenskej republiky v roku 2010
 Zoznam poslancov NR SR (2010 – 2012)
 Politický vývoj Slovenska od roku 1989

 Externé odkazy 
 Úrad vlády Slovenskej republiky 
 Programové vyhlásenie vlády

Kategória:Vláda Slovenskej republiky
Kategória:2010 na Slovensku
Kategória:2011 na Slovensku
Kategória:2012 na Slovensku